CELEX: 32017D0919
Language: lt
Date: 1496016000000
Title: 2017 m. gegužės 29 d. Komisijos įgyvendinimo sprendimas (ES) 2017/919, kuriuo iš dalies keičiamas Komisijos įgyvendinimo sprendimas (ES) 2016/1942 dėl Europos investicinių projektų portalo specifikacijų

30.5.2017   
            
            
               LT
            
            
               Europos Sąjungos oficialusis leidinys
            
            
               L 139/78
            
         KOMISIJOS ĮGYVENDINIMO SPRENDIMAS (ES) 2017/919
   2017 m. gegužės 29 d.
   kuriuo iš dalies keičiamas Komisijos įgyvendinimo sprendimas (ES) 2016/1942 dėl Europos investicinių projektų portalo specifikacijų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. birželio 25 d. Europos Parlamento ir Tarybos reglamentą (ES) 2015/1017 dėl Europos strateginių investicijų fondo, Europos investavimo konsultacijų centro ir Europos investicinių projektų portalo, kuriuo iš dalies keičiamos reglamentų (ES) Nr. 1291/2013 ir (ES) Nr. 1316/2013 nuostatos dėl Europos strateginių investicijų fondo (1), ypač į jo 15 straipsnio 1 dalį,
   kadangi:
   
               (1)
            
            
               Reglamentu (ES) 2015/1017 Komisijai, padedant Europos investicijų bankui (EIB), pavesta užduotis sukurti Europos investicinių projektų portalą (EIPP). EIPP yra viešai prieinamas investicinių projektų interneto portalas, veikiantis kaip platforma, kurios paskirtis – siūlyti projektus potencialiems investuotojams visame pasaulyje;
            
         
               (2)
            
            
               EIPP specifikacijos nustatytos Komisijos įgyvendinimo sprendime (ES) 2016/1942 (2);
            
         
               (3)
            
            
               patirtis, įgyta administruojant EIPP, rodo, kad reikėtų iš dalies pakeisti tam tikras nuostatas, ypač norint pritraukti daugiau projektų iš mažesnių projektų rengėjų, MVĮ ir vidutinės kapitalizacijos įmonių siekiant Europos Sąjungos tikslo remti MVĮ ir verslumą. Todėl minimali projekto suma turėtų būti sumažinta nuo 5 mln. EUR iki 1 mln. EUR;
            
         
               (4)
            
            
               siekiant padidinti EIPP patrauklumą ir nediskriminuojant sumažinti projektų rengėjų patiriamas išlaidas ir taip suteikti galimybę EIPP sulaukti daugiau paskelbtų projektų, paraiškos tvarkymo mokestis neturėtų būti imamas iš jokių projektų rengėjų. Įgyvendinimo sprendimo (ES) 2016/1942 priedo 3 skirsnyje nustatyta projektų atranka turėtų būti toliau vykdoma, kad būtų užtikrintas kokybiškų projektų skelbimas EIPP,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas (ES) 2016/1942 iš dalies keičiamas taip:
   
               1)
            
            
               2 straipsnio a punktas pakeičiamas taip:
               
                           „a)
                        
                        
                           projekto (arba programos, kurią sudaro mažesni projektai) minimali bendra projekto suma yra 1 000 000 EUR;“.
                        
                     
         
               2)
            
            
               3 straipsnis pakeičiamas taip:
               „3 straipsnis
               Paraiškos tvarkymo mokestis neimamas.“
            
         
               3)
            
            
               Priedo 4 skirsnis išbraukiamas.
            
         2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2017 m. gegužės 29 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 169, 2015 7 1, p. 1.
   
      (2)  2016 m. lapkričio 4 d. Komisijos įgyvendinimo sprendimas (ES) 2016/1942 dėl Europos investicinių projektų portalo specifikacijų, kuriuo panaikinamas Įgyvendinimo sprendimas (ES) 2015/1214 (OL L 299, 2016 11 5, p. 86).